Maltabella en diabetes | Health24
Posted by: ST | 2010/12/21
Maltabella en diabetes
Ek het erge insulien weerstandigheid en is op 850mg Glucophage. Ek is aanbeveel om ''n lae GI, ''rou'' dieet te volg, waar ek so min moontlik geproseseerde kos eet. Ek is al van kleins af baie lief vir Maltabella, wat bestaan uit 100% Sorghum. Die pap sal dus aan my ''rou'' dieet vereistes voldoen aangesien daar geen ekstra chemiese middels in die pap bygevoeg is nie. Ek wil wel nou uitvind of Maltabella ''n hoe GI het en of dit wel op ''n Lae GI dieet gebruik kan word vir ontbyt.
Baie dankie vir al die advies en geseende kersfees.
Volgens die 'SA Glycemic Index & Load Guide' het gaar Maltabella pap sonder suiker, 'n hoë GI van 86. Aangesien jy sulke erge insulienweerstandigheid het, sal ek sterk aanbeveel dat jy eerstens 'n geregistreerde dieetkundige spreek. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Die dieetkundige sal jou help met 'n lae-vet, lae-GI dieet. Verder kan jy op klik ook op 'DietnFood' bo aan hierdie bladsy en dan op 'Weight loss' en dan op 'The Glycaemic Index' om artikels oor hierdie onderwerp te lees. Jy kan ook boeke bestel soos "The South African Glycemic Index & Load Guide" deur Gabi Steenkamp en Liesbet Delport wat jy op die Webwerf van die "GI Foundation" by: www.gifoundation.com kan aankoop vir R100.00.